als_Latn dik_Latn azb_Arab
Një shtëpi në Norvegji me një plazh privat, e cila ndodhet në një kodër të qetë është tani në shitje me çmimin prej vetëm 5 eurosh.
Megjithatë, ka vetëm një kusht për një blerës potencial – ai duhet të përqendrohet dhe të bëjë përpjekje në rindërtimin e aseteve të saj, në mënyrë që ajo përsëri të fitojë “lavdinë” e saj të mëparshme.
Shtëpia gjendet në ishullin Buoyja, ndërtese e cila është e pabanuar që prej vitit 1970, kur qiramarrësi e fundit kishte jetuar aty, transmeton Telegrafi.
Edhe pse shtëpia është shkatërruar tërësisht, ajo çfarë mund të shohësh jashtë nga aty është e mahnitshme, dhe mjedisi duket fantastik.
“Kam shpresuar se dikur do ta ndreqja, por nuk kam mundur. Është vërtetë keq se si kjo pasuri e bukur nuk është sot në shfrytëzim”, ka thënë Kent Karlsen, në duart e të cilit sot është shtëpia.
Ai ka shtuar se nuk dëshiron t’ia shesë shtëpinë dikujt që gjithashtu do ta injoronte.
“Sigurisht, kjo shtëpi ka nevojë për dikë që ka dëshirën dhe pasionin dhe gjithsesi mjetet që këtë vend ta bëj ashtu siç e meriton”, ka theksuar ai.
Ndonëse kjo shtëpi ka tërhequr vëmendjen e shumë të interesuarve, pasi është postuar në webfaqen e shitjeve ebay, Karlsen thotë se edhe më tej është duke pritur “njeriun e duhur”.
als_Latn als_Latn als_Latn als_Latn als_Latn als_Latn als_Latn als_Latn